Príloha č. 4
k nariadeniu vlády č. …/2003 Z. z.
Používanie postupov posudzovania zhody uvedených v prílohe č. 3 časti I
Nasledovná tabuľka obsahuje postupy posudzovania zhody uvedené v prílohe č. 3 časti I, ktoré sa uplatňujú pri zariadeniach uvedených v § 1 ods. 4.
Kategória prepravného tlakového zariadenia	Postupy	

Kategória  1.	Nádoby, u ktorých nie je súčin skúšobného tlaku a objemu väčší než 30 MPa . liter 
(300 bar . liter)	A1, alebo D1 alebo E1	

Kategória  2.	Nádoby, u ktorých je súčin skúšobného tlaku a objemu väčší než 30 a menší alebo rovný 150 MPa . liter (300 až 1 500 bar . liter)	H, alebo B v kombinácii s E, alebo B v kombinácii s C1 
alebo B1 v kombinácii s F,
alebo B1 v kombinácii s D	

Kategória  3.	Nádoby, ktorých súčin skúšobného tlaku a objemu je väčší než 150 MPa . liter (1500 bar . liter) a rovnako aj pre cisterny	G, alebo H1, 
alebo B v kombinácii s D,
alebo B v kombinácii s F	
1.	Zariadenie musí byť podľa voľby výrobcu predmetom jedného z postupov posudzovania zhody, uvedených pre kategóriu, v ktorej je klasifikované. Pri nádobách  alebo ich bezpečnostnom príslušenstve sa môže výrobca rozhodnúť pre použitie jedného z postupov ustanovených pre vyššie kategórie.
2.	Ako časť postupov zabezpečenia kvality, musí autorizovaná osoba pri náhodnej inšpekcii odobrať vzorku zariadenia z výrobných alebo skladovacích priestorov, na účely vykonania kontroly alebo overenia zhody s požiadavkami tohto nariadenia. Na tento účel musí výrobca informovať autorizovanú osobu o plánovanom výrobnom programe. Autorizovaná osoba musí vykonať aspoň dve inšpekcie počas prvého roku výroby. Frekvenciu následných inšpekcií určí autorizovaná osoba na základe kritérií uvedených v bodoch 4.4 príslušných postupov uvedených v prílohe č. 3 časti I.